CELEX: 31985D0169
Language: el
Date: 1985-02-14 00:00:00
Title: 85/169/ΕΟΚ: Απόφαση της Επιτροπής της 14ης Φεβρουαρίου 1985 με την οποία καταργείται η απόφαση 82/649/ΕΟΚ της Επιτροπής και διαπιστώνεται ότι η συσκευή με την ονομασία «Apollo — Tunable CO2 Laser, model 560» μπορεί να εισαχθεί ατελώς

Avis juridique important

|

31985D0169

85/169/ΕΟΚ: Απόφαση της Επιτροπής της 14ης Φεβρουαρίου 1985 με την οποία καταργείται η απόφαση 82/649/ΕΟΚ της Επιτροπής και διαπιστώνεται ότι η συσκευή με την ονομασία «Apollo — Tunable CO2 Laser, model 560» μπορεί να εισαχθεί ατελώς  

Επίσημη Εφημερίδα αριθ. L 064 της 05/03/1985 σ. 0020 - 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Φεβρουαρίου 1985  με την οποία καταργείται η απόφαση 82/649/ΕΟΚ της Επιτροπής και διαπιστώνεται ότι η συσκευή με την ονομασία «Apollo - Tunable Co2 Laser, model 560» μπορεί να εισαχθεί ατελώς  (85/169/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 σχετικά με τη θέσπιση κοινοτικού καθεστώτος τελωνειακών ατελειών (1),  τον κανονισμό (ΕΟΚ) αριθ. 2290/83 της Επιτροπής της 29ης Ιουλίου 1983 που καθορίζει τις διατάξεις εφαρμογής των άρθρων 50 έως 59 του κανονισμού (ΕΟΚ) αριθ. 918/83 (2), και ιδίως το άρθρο 7 του εν λόγω κανονισμού,  Εκτιμώντας:  ότι η Επιτροπή, με την απόφαση 82/649/ΕΟΚ (3), αποφάσισε ότι η εισαγωγή της συσκευής με την ονομασία «Apollo - Tunable CO2 Laser, model 560» δεν μπορούσε να γίνει χωρίς την καταβολή των εισαγωγικών δασμών που προβλέπει το Κοινό Δασμολόγιο, λόγω του ότι διαπιστώθηκε ότι συσκευές αντίστοιχης επιστημονικής αξίας με την εν λόγω συσκευή, που θα μπορούσαν να χρησιμοποιηθούν για τους ίδιους σκοπούς, κατασκευάζονταν στην Κοινότητα· ότι αυτό συνέβαινε, ιδιαίτερα, για τη συσκευή «Σειρά 6 000» που κατασκευάζεται από την εταιρεία Fairlight Technische en Wetenschappelijke Apparaten BV, Jan Luykenstraat 23, NL-1007 ΑΑ, Άμστερνταμ, Κάτω Χώρες·  ότι η εν λόγω απόφαση ελήφθη μετά από διαβουλεύσεις της ομάδας ειδικών που προβλέπει η κοινοτική νομοθεσία·  ότι, λαμβανομένων υπόψη των νέων πληροφοριών που έφθασαν στην εν λόγω ομάδα, φαίνεται ότι, κατά την ημερομηνία παραγγελίας της συσκευής «Apollo - Tunable CO2 Laser, model 560» που αναφέρθηκε παραπάνω, οι συσκευές που θα μπορούσαν να χρησιμοποιηθούν με τον ίδιο σκοπό, και ιδιαίτερα η συσκευή « Σειρά 6 000» που κατασκευάζεται από την εταιρεία Fairlight Technische en Wetenschappelijke Apparaten BV, που αναφέρθηκε παραπάνω, δεν κατασκευάζονταν ακόμα στην Κοινότητα, ενώ η τελευταία αυτή συσκευή ήταν διαθέσιμη μόνο από τον Ιανουάριο του 1980 και μετά· ότι, κατά συνέπεια, θα ήταν δικαιολογημένη η ατελής εισαγωγή της συσκευής με την ονομασία «Apollo - Tunable CO2 Laser, model 560»·  ότι, κατά συνέπεια, η προαναφερθείσα απόφαση 82/649/ΕΟΚ πρέπει να καταργηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η συσκευή με την ονομασία «Apollo - Tunable CO2 Laser, model 560» για την οποία έγινε αίτηση από την Ομοσπονδιακή Δημοκρατία της Γερμανίας, στις 26 Φεβρουαρίου 1982, μπορεί να εισαχθεί ατελώς.  Άρθρο 2  Η απόφαση 82/649/ΕΟΚ καταργείται.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 14 Φεβρουαρίου 1985.  Για την Επιτροπή  COCKFIELD  Αντιπρόεδρος  (1) ΕΕ αριθ. L 105 της 23. 4. 1983, σ. 1.  (2) ΕΕ αριθ. L 220 της 11. 8. 1983, σ. 20.  (3) ΕΕ αριθ. L 272 της 22. 9. 1982, σ. 22.